Na temelju članka 6. Zakona o zakupu i kupoprodaji poslovnoga prostora („Narodne Novine“ broj 125/11, 64/15, 112/18), članka 3. Odluke o davanju u zakup poslovnih prostora u vlasništvu Općine Privlaka („Službeni glasnik Zadarske županije“ broj 19/18), članka 48. Zakona o lokalnoj i područnoj (regionalnoj) samoupravi („Narodne Novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19) i članka 30. Statuta Općine Privlaka („Službeni glasnik Zadarske županije“ broj 19/18), a u svezi sa Odlukom Načelnika o raspisivanju natječaja za davanje u zakup poslovnog prostora Klasa: 373-03/20-01/07, Urbroj: 2198/28-02-20-1 od dana 3. lipnja 2020.g., Načelnik Općine Privlaka dana 8. lipnja 2020.g. raspisuje

#  JAVNI NATJEČAJ ZA DAVANJE U ZAKUP POSLOVNOG PROSTORA OPĆINE PRIVLAKA

1. Javni natječaj za davanje u zakup poslovnog prostora raspisuje se za poslovni prostor na adresi Ivana Pavla II 46, sagrađen na čest.zem. 3865/2, k.o. Privlaka u površini od 56 m² (dio suvlasničkog dijela etažno vlasništvo E-2).
2. Poslovni prostor iz toč.1. daje se u zakup za obavljanje djelatnosti : zdravstvene – za ordinaciju dentalne medicine.
3. Poslovni prostor iz toč.1. ovog natječaja daje se u zakup na određeno vrijeme u trajanju od 2 godine.
4. Početni iznos mjesečne zakupnine za poslovni prostor iz toč.1. iznosi 1.500,00 kuna. Početni iznos mjesečne zakupnine izražen je u iznosu bez uključenog poreza na dodanu vrijednost (PDV). Zakupnina se plaća mjesečno unaprijed i to najkasnije do desetog dana u mjesecu, a u slučaju zakašnjenja zakupodavac ima pravo obračunati zakonsku zateznu kamatu. Zakupnik je dužan, osim zakupnine i pripadajućih poreza (PDV), plaćati komunalnu naknadu i druge naknade koje se plaćaju uz zakupninu, te snositi režijske troškove i to o njihovu dospijeću. Naknada za navedene troškove nije uračunata u zakupninu.
5. Jamčevina se određuje u iznosu od 3.000,00 kn, a istu je potrebno uplatiti u korist Proračuna Općine Privlaka na žiro račun broj: HR5423900011857400004 kod Hrvatske poštanske banke d.d., model HR68, poziv na broj 7242-OIB ponuditelja**.**

Ponuditeljima kojima su položili jamčevinu, a čije ponude nisu prihvaćene, vratit će se jamčevina u roku od 5 dana od donošenja Odluke o izboru najpovoljnijeg ponuditelja. Ako ponuditelj čiju je ponudu Povjerenstvo zapisnički utvrdilo kao najpovoljniju, odustane od svoje ponude na samom natječaju ili kasnije, a prije sklapanja ugovora o zakupu, nema pravo na povrat uplaćene jamčevine, a nekretnina će se ponovno izložiti javnom natječaju.

1. Pravo sudjelovanja na natječaju imaju ponuditelji koji ispunjavaju uvjete za obavljanje poslova dentalne medicine sukladno Zakonu o dentalnoj medicini („Narodne novine „ 121/03, 117/08, 120/09) koji posjeduju odobrenje za rad ( licenca ) Hrvatske stomatološke komore.
2. Pisana ponuda za sudjelovanje u natječaju mora sadržavati:
	* + osnovne podatke o osobi koja se natječe
		+ identifikacijski broj zdravstvenog radnika dodijeljen od HZJZ i matični broj ordinacije
		+ odobrenje za rad (licenca) Hrvatske stomatološke komore
		+ potvrda Općine Privlaka o nepostojanju duga prema Općini Privlaka
		+ dokaz o uplaćenoj jamčevini
		+ kao i ostale tražene dokaze iz teksta javnog natječaja, kojima dokazuju ispunjavanje uvjeta iz javnog natječaja.
3. Prijave - Pisane ponude za sudjelovanje na natječaju predaju se poštom preporučeno na adresu Općina Privlaka, Povjerenstvo za provedbu javnog natječaja, Ivana Pavla II 46, 23233 Privlaka ili osobno u pisarnicu Općine Privlaka s naznakom „Natječaj za davanje u zakup poslovnog prostora – ne otvaraj“ *u roku 15 dana od dana objave natječaja u Zadarskom listu.*
4. Smatrat će se da je ponuditelj podnošenjem prijave koja sadrži njegove osobne podatke na ovaj natječaj dao privolu za njihovo prikupljanje, obradu i korištenje istih javnom objavom na internetskim stranicama, a u svrhu u koju su prikupljeni.
5. Javno otvaranje ponuda izvršiti će se dana 1. srpnja 2020.g. u općinskoj vijećnici Općine Privlaka na adresi Ivana Pavla II 46, 23233 Privlaka u 11,30 sati.
6. Nakon donošenja Odluke o izboru najpovoljnijeg ponuditelja, najpovoljniji ponuditelj je u obvezi potpisati ugovor u roku od 8 dana od dana primitka pisanog ili usmenog poziva za potpisivanje istog.Troškove sklapanja ugovora o zakupu snosi zakupnik.
7. Ugovor o zakupu prestaje na način propisan Ugovorom o zakupu te odredbama Odluke o davanju u zakup poslovnih prostora Općine Privlaka o prestanku zakupa.
8. Najpovoljniji ponuditelj je onaj koji ispuni uvjete natječaja i ponudi najviši iznos zakupnine.

Pravo prednosti pri izboru najpovoljnijeg ponuditelja mogu ostvariti:

- osobe na koje se odnosi Zakon o hrvatskim braniteljima iz Domovinskog rata i članovima njihovih obitelji trebaju se pozvati na pravo prvenstva te dostaviti pravovaljan dokaz o svojem statusu, uz uvjet da ispune sve ostale uvjete iz natječaja i prihvate najviši ponuđeni iznos zakupnine

- ordinacija dentalne medicine koja ima sklopljen ugovor sa HZZO o provođenju primarne zdravstvene zaštite iz obveznog zdravstvenog osiguranja, uz uvjet da ponuditelj ispuni sve ostale uvjete iz natječaja i prihvati najviši ponuđeni iznos zakupnine

- dokaz o pravu prvozakupa, ako ono postoji, uz uvjet da ponuditelj ispuni sve ostale uvjete iz natječaja i prihvati najviši ponuđeni iznos zakupnine.

14. Općina Privlaka zadržava pravo poništiti javni natječaj bez obrazloženja.

**NAČELNIK OPĆINE PRIVLAKA**

**Gašpar Begonja, dipl.ing.**

KLASA: 372-03/20-01/07

URBROJ:2198/28-02-20-2

Privlaka, 8. lipnja 2020.g.